ส่วนที่ 1

ข้อมูลสรุป (Executive Summary)

บริษัท อาปิโก ไฮเทค จำกัด (มหาชน) (“บริษัทฯ”, “AH”) ก่อตั้งขึ้นเมื่อวันที่ 25 มีนาคม 2539
โดย นายเย็บ ซู ชวน เพื่อประกอบธุรกิจ ออกแบบ ผลิต
และติดตั้งอุปกรณ์จับยึดในการประกอบรถยนต์ (Car Assembly Jig), ออกแบบ และผลิตแม่พิมพ์
(Stamping Die) และผลิตชิ้นส่วนรถยนต์ (OEM Auto parts) สำหรับผู้ผลิตรถยนต์ ตั้งอยู่เลขที่
99 หมู่ที่ 1 นิคมอุตสาหกรรมไฮเทค ต.บ้านเลน อ.บางปะอิน จ.พระนครศรีอยุธยา มีบริษัทย่อย
16 บริษัท คือ

1. บริษัท นิว เอร่า เซลส์ จำกัด
ดำเนินธุรกิจตัวแทนจำหน่ายและศูนย์บริการรถยนต์ฟอร์ดในประเทศไทย

2. บริษัทอาปิโก อมตะ จำกัด ดำเนินธุรกิจผลิตชิ้นส่วนชุดโครงช่วงล่างรถกระบะสำหรับรถยนต์อีซุซุ
รุ่น ดีแมกซ์ และ เจนเนอรัลมอเตอร์ เชฟโรเลต โคโรราโด

3. บริษัท เอเบิล มอเตอร์ส จำกัด
ดำเนินธุรกิจตัวแทนจำหน่ายและศูนย์บริการรถยนต์มิตซูบิชิในประเทศไทย

4. บริษัท อาปิโก เอ็นจิเนียริ่ง จำกัด ดำเนินการวิจัยและพัฒนาการวิศวกรรมยานยนต์
ในประเทศไทย

5. บริษัท คุนชาน เจินไต-ซินเชง พรีซิชั่น ฟอร์จจิ้ง จำกัด
ดำเนินธุรกิจการตีอัดขึ้นรูปชิ้นส่วนรถยนต์ในประเทศจีน

6. บริษัท อาปิโก เซี่ยงไฮ้ จำกัด ดำเนินธุรกิจให้บริการตีกลึงอะไหล่ชิ้นส่วนรถยนต์ในประเทศจีน

7. บริษัท อาปิโก ไฮเทค พาร์ทส์ จำกัด ดำเนินธุรกิจผลิตชิ้นส่วนรถยนต์

8. บริษัท อาปิโก ไฮเทค ทูลลิ่ง จำกัด ดำเนินธุรกิจออกแบบและผลิตแม่พิมพ์ชิ้นส่วนรถยนต์
และอุปกรณ์จับยึดในการประกอบรถยนต์

9. บริษัท เอเบิล ไอทีเอส จำกัด ดำเนินธุรกิจผลิตอุปกรณ์ระบบนำทางของรถยนต์ และอุปกรณ์อื่นๆ
ที่เกี่ยวข้อง

10. บริษัท อาปิโก ฟอร์จจิ้ง จำกัด (มหาชน) ดำเนินธุรกิจผลิตชิ้นส่วนโลหะตีอัดขึ้นรูป

11. บริษัท อาปิโก พลาสติก จำกัด (มหาชน)
ดำเนินธุรกิจผลิตและจำหน่ายผลิตภัณฑ์และชิ้นส่วนประกอบพลาสติก

12. บริษัท คาซึยา (ประเทศไทย) จำกัด ดำเนินธุรกิจอุปกรณ์ตกแต่งภายในรถยนต์

13. บริษัท อาปิโก มิตซูอิเกะ (ประเทศไทย) จำกัด ดำเนินธุรกิจผลิตชิ้นส่วนรถยนต์

14. บริษัท อาปิโก แจ็คสปีด จำกัด ดำเนินธุรกิจผลิตชิ้นส่วนประดับยนต์สำหรับรถปิกอัพ

15. บริษัท อาปิโก อินเวสเมนท์ พีทีอี ลิมิเต็ด
ดำเนินธุรกิจการลงทุนในบริษัทอื่นในประเทศสิงคโปร์

16. บริษัท เอเบิล ไอทีเอส พีทีอี ลิมิตเต็ด
ดำเนินธุรกิจจำหน่ายระบบนำร่องการเดินทางยานยนต์ในประเทศสิงคโปร์

และบริษัทมีบริษัทร่วมทุนอีก 8 บริษัท คือ

1. บริษัท นิว เอร่า เซลส์ (มาเลเซีย) จำกัด
ดำเนินธุรกิจจำหน่ายและศูนย์บริการรถยนต์ฮอนด้าในประเทศมาเลเซีย

2. บริษัท เอเบิล ซาโน่ อินดัสตรีส์ (1996) จำกัด ดำเนินธุรกิจผลิตท่อเบรก ท่อน้ำมันเชื้อเพลิง
และชิ้นส่วนเครื่องยนต์ ตั้งอยู่ที่นิคมอุตสาหกรรมไฮเทค จังหวัดพระนครศรีอยุธยา

3. บริษัท เทเนกา ซีเทีย รีซอสเซส จำกัด
ดำเนินธุรกิจจำหน่ายและศูนย์บริการรถยนต์ฮอนด้าในประเทศมาเลเซีย

4. บริษัท ซาโน่ อินดัสตรีส์ (ประเทศไทย) จำกัด ดำเนินธุรกิจผลิตท่อน้ำมันเบรก
ตั้งอยู่ที่นิคมอุตสาหกรรมอมตะซิตี้ ปลวกแดง จังหวัดระยอง

5. บริษัท แจ็คสปีด คอร์ปอเรชั่น จำกัด
ดำเนินธุรกิจผลิตและจำหน่ายเครื่องประดับยนต์ในประเทศสิงคโปร์

6. บริษัท เอ แม็คชั่น จำกัด ดำเนินธุรกิจทางด้านพัฒนาโปรแกรมคอมพิวเตอร์

7. บริษัท คาซึยา อินเตอร์เนชั่นแนล พีทีอี ลิมิเต็ด ดำเนินธุรกิจ
ผลิตภัณฑ์พิมพ์ลายไม้และกำมะหยี่เทียม และผลิตภัณฑ์ที่เกี่ยวข้องเพื่อเพิ่มมูลค่าให้กับรถยนต์
ในประเทศสิงคโปร์

8. บริษัท อาปิโก เอ็นจิเนียร์ริ่ง (“มาเลเซีย”) จำกัด
ดำเนินการวิจัยและพัฒนาการวิศวกรรมยานยนต์ ในประเทศมาเลเซีย

บริษัทฯ และบริษัทย่อยมีกำลังการผลิตอุปกรณ์จับยึดรวมปีละประมาณ 22 ชุด แม่พิมพ์ปีละประมาณ
400 ชุด หรือ 1,122 ตัน และชิ้นส่วนโลหะสำหรับยานพาหนะปีละประมาณ 13.6 ล้านชิ้น
ชิ้นส่วนยึดรั้งประตูรถยนต์ปีละประมาณ 7 แสนชิ้น ถังน้ำมันเชื้อเพลิงรถยนต์ปีละประมาณ 2 แสนใบ
และลูกลอยวัดระดับน้ำมันปีละประมาณ 9 หมื่นชุด และชิ้นส่วนโครงช่วงล่างรถกระบะปีละประมาณ
294,000 ชิ้น ชิ้นส่วนโลหะปั๊มขึ้นรูปปีละประมาณ 80 ล้านชิ้น และ มีบริษัทร่วมทุนผลิตท่อน้ำมันเบรก
ท่อน้ำมันเชื้อเพลิง ท่อน้ำมันคลัช และชิ้นส่วนเครื่องยนต์
รวมทั้งผลิตภัณฑ์พลาสติกและผลิตภัณฑ์ที่เคลือบด้วยพลาสติกอีก

รายได้รวมของบริษัทฯ และบริษัทย่อยเพิ่มขึ้นจาก 8,010 ล้านบาท ในปี 2549 เป็น 9,699
ล้านบาท ในปี 2550 บริษัทฯมีอัตรากำไรขั้นต้นปรับตัวสูงขึ้นจากร้อยละ 6.76 ในปี 2549
เป็นร้อยละ 7.38 ในปี 2550 สำหรับค่าใช้จ่ายในการขายและบริหารของบริษัทฯและบริษัทย่อย
เมื่อคิดเป็นอัตราส่วนเทียบกับรายได้รวมจะพบว่าสูงขึ้นเปลี่ยนแปลง จากปี 2549 และ 2550
คิดเป็นร้อยละ 4.4 และ 6.0 ตามลำดับ บริษัทฯ และบริษัทย่อยมีกำไรสุทธิจำนวน 350.07
ล้านบาท ในปี 2550 ซึ่งลดลงจาก 380.79 ล้านบาทในปี 2549

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)